b'\n_START_ARTICLE_\nCitadels (spill)\n_START_PARAGRAPH_\nCitadels er et kortspill hvor handlingen er lagt til middelalderen. M\xc3\xa5let med spillet er \xc3\xa5 bygge den byen som tilsammen har mest verdifulle bydeler. Spillet er laget av Bruno Faidutti og er gitt ut av Fantasy Flight Games. I Skandinavia er det distribuert av Midgaard Games. F\xc3\xb8rste utgivelse var i \xc3\xa5r 2000. Spillet er for 2 \xe2\x80\x93 7 spilleren, fra 10 \xc3\xa5r.\n_START_SECTION_\nSpillets gang\n_START_PARAGRAPH_\nHver spiller velger en skikkelse etter tur. Dette valget er hemmelig. N\xc3\xa5r alle spillerne har valg en skikkelse, s\xc3\xa5 skal en og en spiller utf\xc3\xb8re handlingen til den skikkelsen de har valgt. Rekkef\xc3\xb8lgen til skikkelsene er den samme hele spillet, men siden en spiller kan v\xc3\xa6re forskjellige skikkelser fra runde til runde, s\xc3\xa5 er det ikke noen bestemt rekkef\xc3\xb8lge p\xc3\xa5 spillerne. Den spilleren som velger konge- skikkelsen, f\xc3\xa5r tildelt kronebrikken. Den spilleren som har kronebrikken f\xc3\xa5r velge skikkelser f\xc3\xb8rst neste tur. Spillet er slutt n\xc3\xa5r en spiller har bygget \xc3\xa5tte bydeler. Den som har st\xc3\xb8rst samlet verdi p\xc3\xa5 bydelen vinner.\n_START_SECTION_\nUtvidelse\n_START_PARAGRAPH_\nI utvidelsen kom det ni nye skikkelser. Det er valgfritt om man vil benytte alle skikkelsene fra utvidelsen, eller om man vil kun benytte noen av de.'